Têgêrayîşê Ekolojî yê Mezopotamya derheqê Rayraşîyayîşê Cûdîyî yê 17ê êlule de eşkerayîyêke daye.
''Sîstemo faşîst ê qirkerdişî yo ke her warî de Kurdîstanî kolonyalîze keno û xoza talan keno, qirkerdişê xo ardo asta tewr cêre. Bi bahaneyanê asayîşî di serrî yo Şirnex zî tede xeylêk şaristananê Kurdîstanî de darî birîyenê û ekosîstemê Kurdîstanî rijîyeno. La vera birîyayîşê daran tewirêko komelkî est o û têkoşîno huqûqî yeno kerdene. Darê ke birîyenê bi kamyonan verê komelî ra yenê berdene bi şaristananê bînan û roşîyenê. Nê darî bi destê dewlete û qoricîyan birîyenê. Vera nê qirkerdişî, qedexe û astengîyan zî 17ê êlule de ma Cizîre de kom bîyî.
Ma vera şerî seba haştîye qîrayî û ma dîyar kerd ke ma do her dare bipawê. Ma a roje pîya bîyî. Eke ma bibê yew ma do bieşkê ser bikewê. Ma pêro dezgeh û komeleyan rê sipas kenê ke a roje paştî daya ma.Heta ke talan û kolonyalîzm biqedê têkoşînê ma do dewam bikero.''
